text: Han vil cykle sig ind på arbejdsmarkedet
  29 maj 2013 kl. 13.42
  Kolding kommune sender nu 18 ledige afsted på en 1200 kilometer lang cykeltur til toppen af Alpe d'uez. Målet er, at de skal være istand til at finde et arbejde bagefter.
  En af dem, der vil søge om at komme med på turen, er den 27-årige Tonny Frederiksen.
  For to et halvt år siden blev Tonny Frederiksens liv vendt på hovedet.
  Han blev anklaget for besiddelse af narkotika og måtte vente to år på sin retssag.
  Her blev han frikendt, men processen tog meget hårdt på ham.
  Han er arbejdsløs og har en depression.
  Nu håber han at komme tilbage til arbejdsmarkedet gennem et cykelprojekt for ledige i Kolding Kommune.
  Projektet hedder "Jeg vil - jeg kan" og skal sende 18 ledige afsted på en 1200 kilometer lang cykeltur til toppen af Alpe d'uez.
  Projektet har været en succes i flere kommuner.
  I eksempelvis Hedensted er 10 af de i alt 11 deltagere enten under uddannelse eller arbejde efter at have deltaget i cykelprojektet.
  Se mere i TV SYD Nyheder kl. 19.30.
  